Të dhënat në internet
Shkencëtarët analizojnë të dhënat për të zbuluar transaksione të dyshimta në internet
Shkencëtarët kanë grumbulluar një sasi të madhe të dhënash që thonë se do të lejojnë të zbulohen operacione të mundshme të pastrimit të parave të fshehura në rrjetet e errëta. Sipas shkencëtarëve në Londër, ky sistem është një nga vetëm tre të tillë në botë. Nuk është tamam si të kesh botën në majë të gishtave, por është një fillim i mirë. Këto grafiqe përfaqësojnë në kohë reale shkëmbimet e monedhës dixhitale Bitcoins në mbarë botën. Disa mund të indentifikohen, disa të tjera jo. Hulumtuesit këtu thonë se shohin modele të tregëtisë që paraqesin transaksione ilegalisht të mundshme që fshihen në rrjetet e errëta. Secila pikë është një transaksion. Bluja përfaqëson tregëtarë me origjinë të panjohur. Në se sheh nga afër zbulon vija të kaltra që përfaqësojnë transaksione që janë të identifikuara. Autoritetet e rendit në mbarë botën besojnë se pjesët e errëta, të pa depërtueshme të internetit përdoren rëndomtë për të pastruar para nga operacione të paligjshme, si armët, droga dhe krime të tjera. Ajo që nuk duket këtu është ku kryen këto operacione. Por sipas shkencëtarëve në Kolegjin Imperial ky është hapi i parë drejt identifikimit të modeleve që do të mundësojnë kompanitë të ndërmarrin veprime mbrojtëse kundër sulmeve spam dhe organet e rendit të zbulojnë aktivitetet e paligjshme. Mark Kennedy është drejtor i Qendrës Analitike të Biznesit në Kolegjin Imperial. Sulmet spam dhe pastrimi i parave janë vetëm pjesë e asaj që ndodh në rrjet. Kjo strukturë u ndërtua këtu në shkollën e biznesit të Kolegjit Imperial në Londër gjatë pak muajve të këtij viti. Shuma e të dhënave është mjaft e madhe. Hartat e qytetit të Shanghait në Kinë japin të dhëna në kohë reale të njerëzve që hyjnë dhe dalin nga sistemi tranzit i qytetit. Informacioni nga cdo biletë merret dhe analizohet duke lejuar menaxherët të llogarisin dobësitë e sistemit për të siguruar që ato janë të kufizuara. Profesor Yike Guo: Yike Guo është drejtor në Institutin e të Dhënave Shkencore. Të dhënat në sisteme të ngjashme kompjuterike po ndihmojnë gjithashtu shkencëtarët të identifikojnë ilace të reja për të trajtuar azmën. Një studim merr në shqyrtim të dhëna të grumbulluara nga qindra burra, gra dhe fëmijë në spitale në mbarë botën. Çdo gjë, që nga përbërja gjenetike e pacientit, mjedisi dhe etnia mund të shihet këtu. Ioannis Pandis, drejton ekipin e punës në Kërkimet Informatike të Jetës Shkencore. Rezultatet e këtij studimi do të publikohen vitin tjetër.